
«Mi-e dor de tine, Mihai Eminescu», scria George Stanca anul trecut, în Click! 

e e e Despre ziua lui Mihai Eminescu, 15 ianuarie, devenită Ziua Culturii Române, sau mai mult Ziua 
Identităţii Naţionale, regretatul poet, publicicist și editorialist George Stanca a scris mai multe articole 
publicate în Suplimentul Scânteii Tineretului, Scânteia Tineretului, dar şi în ziarul Click!, acolo unde 
semna îndrăgita rubrică "Scrisorile lui Stanca". De asemenea, a participat la simpozioane şi recitaluri 
dedicate marelui poet şi la întâlniri cu cei care l-au iubit pe Eminescu. 


Dragă Eminescu - Memento Mori, 
Mi-e dor de tine. Și, nu cred că sunt singurul. Milioane de români sunt în această ipostază. Mai ales acum, 


după anul Unirii, Centenerul nostru drag, pe care l-am celebrat inaugurând o uriaşă Catedrală a Neamului. 
Aşa cum au neamurile demne. Așa cum nu vor cei cu suflete meschine, cei bonavi de A-mândrie naţională, 
ce merită vorbele tale: "mânca-i-ar inima cânii”. 

Căci, am o listă cu mari oraşe "nedemne ” cu catedrale de vis. Unde vin mii de credincioși şi milioane de 
turiști. Eu unul am văzut Sf. Vit din Praga, catedrala din Koln, Ulm, Domul din Milano, nu mai zic Notre 
Dame din Paris ori cele din Anglia, Spania... dar unde nu sunt? Și de ce alţii să aibă şi noi nu? E obligatoriu 
să ne asumăm sărăcia chiar dacă suntem săraci? 

Mihai, de câte ori am scris către tine o misivă, te mângâiam cu vorbe bune ca să-i înţelegi pe iconoclaştii 
anti-eminescieni. Da, tu ești da, o icoană a nemului. Alături de Sfântul Ştefan cel Mare, Mircea cel Bătrân 
sau încă nesfântul Mihai Viteazu. Zic de iconoclaştii care te contestau, te molestau, te numeau ”comunist” 
fiindcă ai simpatizat cu Comuna din Paris şi ai scris "Împărat şi Proletar”. Pe care - așa e! - comuniștii ne-o 
predau la școală cu obstinaţie ca să ştim, vazi Doamne, opţiunea ta politică. Ori, tu ai fost cel mai fanatic 
conservator. Și, dacă cei ce te contestă aveau ceva cultură sau măcar curiozităţi culturale puteau să vadă 
poziţia ta din ziarul ”Timpul” pe care l-ai cam scris de unul singur scurtându-ți nopțile şi viaţa. 

Poete, am trăit să aud şi aberaţia că ai fi fost ateu. Minciună mai mare nici nu putea fi. Căci, un exemplu 
mic: Făt Frumos din Lacrimă e născut din Lacrima Fecioarei Maria ! Analfabeţilor!Căreia, apropo, i-ai 
închinat unul dintre cele mai frumoase poeme pe care le-ai scris. 

Şi, mai am o veste luminoasă pentru tine. Profesorul de istorie loan Aurel Pop apărătorul tău și al ideilor 
tale românești, autorizat și competent - a ajuns cu lupte grele Preşedintele Academiei. Spre pizma 
duşmanilor lui şi ai românismului pur. Şi simplu. Spre crăparea de necaz a bojocilor celor ce te neagă pe 
tine şi istoria nemului. Făcută, i-auzi!, din mituri false. Așa că mitul lui Ştefan, al lui Mircea şi al altor 
părinţi ai neamului sunt, după ei, povești de adormit copiii. Din păcate o parte din intelectualitate aia 
neortodoxă - generic zis, nu concret - se dedulceşte cu aceste teorii fanteziste. Bine ar fi să le ia ca pe o 
literatură bunicică. Or, ca pe nişte ucronii, nicidecum istorie. 

Mihai dragă, Eminescule, iartă-mă că ţi-am tulburat somnul, dar ţineam să afli în mare de ziua ta, devenită 
Ziua Culturii Române, despre starea spirituală a poporului pe care l-ai iubit atâta. 

Iţi doresc din tot sufletul meu să ai somnul dulce, care să nu-ţi fie tulburat de tot felul de fameni, 
contestatari circari, clowni literari și istorici mitici (cu accent pe al doilea 1”... să fie mai caragialean). 
Sărutăm mâna şi memoria-Ţi! 

George Stanca, Click, 15.01.2019 


Citeşte şi: 
Ultimul editorial al lui George Stanca a fost ca o profeție 


Adio, George Stanca! Celebrul poet şi scriitor a murit la vârsta de 71 de ani 


